CELEX: 32020D0470
Language: et
Date: 2020-03-25 00:00:00
Title: Nõukogu otsus (EL) 2020/470, 25. märts 2020, milles käsitletakse ühelt poolt Euroopa Liidu ja selle liikmesriikide ning teiselt poolt Korea Vabariigi vahel sõlmitud vabakaubanduslepingu kultuurikoostöö protokolli artikli 5 kohase audiovisuaalse ühistoodangu suhtes kohaliku ja piirkondliku kultuurilise sisu edendamise kavade kohaldamise ajavahemiku pikendamist

1.4.2020   
               
               
                  ET
               
               
                  Euroopa Liidu Teataja
               
               
                  L 101/1
               
            
         NÕUKOGU OTSUS (EL) 2020/470,
         25. märts 2020,
         milles käsitletakse ühelt poolt Euroopa Liidu ja selle liikmesriikide ning teiselt poolt Korea Vabariigi vahel sõlmitud vabakaubanduslepingu kultuurikoostöö protokolli artikli 5 kohase audiovisuaalse ühistoodangu suhtes kohaliku ja piirkondliku kultuurilise sisu edendamise kavade kohaldamise ajavahemiku pikendamist
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 1. oktoobri 2015. aasta otsuse (EL) 2015/2169 (ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu sõlmimise kohta) (1) artikli 3 lõiget 1,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     1. oktoobril 2015 võttis nõukogu vastu otsuse (EL) 2015/2169 ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu sõlmimise kohta.
                  
               
                     (2)
                  
                  
                     Ühelt poolt Euroopa Liidu ja selle liikmesriikide ning teiselt poolt Korea Vabariigi vahelisele vabakaubanduslepingule (2) lisatud kultuurikoostöö protokolli (3) (edaspidi „protokoll“) artikliga 1 luuakse raamistik, mille raames teevad lepinguosalised koostööd kultuuritegevuse, -kaupade ja -teenuste vahetamise hõlbustamiseks, sealhulgas audiovisuaalsektoris.
                  
               
                     (3)
                  
                  
                     Kõnealune protokoll hõlmab erandkorras sätteid, mis käsitlevad audiovisuaalse ühistoodangu suhtes lepinguosaliste vastavate kavade kohaldamist, mis on põhimõtteliselt reserveeritud arengumaadele, kelle audiovisuaaltööstus on kujunemisjärgus.
                  
               
                     (4)
                  
                  
                     Protokolli artikli 5 lõike 8 punktis b on sätestatud, et pärast esialgse kolmeaastase ajavahemiku lõppemist pikendatakse kavade kohaldamist kolme aasta võrra ja seejärel tuleks seda pikendada automaatselt sama pikkade järjestikuste ajavahemike kaupa, kui lepinguosaline ei lõpeta kohaldamist, teatades sellest kirjalikult vähemalt kolm kuud enne esialgse või mis tahes järgmise ajavahemiku lõppu. Kultuurikoostöö komitee peaks aegsasti hindama protokolli tegelikku mõju seoses audiovisuaalse ühistoodanguga ja see tuleks võtta aluseks liidu 2023. aasta otsusele nende kavade kohaldamisperioodi veel kolmeks aastaks pikendada või see pikendamata jätta.
                  
               
                     (5)
                  
                  
                     Kooskõlas otsuse (EL) 2015/2169 artikli 3 lõikega 1 teatab komisjon Korea Vabariigile liidu kavatsusest mitte pikendada protokolli artiklis 5 sätestatud ühistoodangu kavade kohaldamisperioodi nimetatud protokolli artikli 5 lõikega 8 ettenähtud korras, välja arvatud juhul, kui nõukogu otsustab komisjoni ettepanekul neli kuud enne kohaldamisperioodi lõppu nende kavade kohaldamist jätkata. Kui nõukogu otsustab kavade kohaldamist jätkata, muutub käesolev säte uuesti kohaldatavaks pikendatud kohaldamisperioodi lõpus. Kohaldamisperioodi pikendamise üle otsustab nõukogu ühehäälselt.
                  
               
                     (6)
                  
                  
                     17. oktoobril 2019 konsulteeriti protokolli artikli 3 lõike 5 alusel moodustatud liidu sisenõuanderühmaga kavade kohaldamisperioodi pikendamise küsimuses vastavalt protokolli artikli 5 lõikele 8.
                  
               
                     (7)
                  
                  
                     Võttes arvesse liidu ja Korea Vabariigi vahelisi tihedaid, ajaloolisi ja ainulaadseid suhteid, on nõukogu nõus, et pikendatakse perioodi, mille jooksul kohaldatakse audiovisuaalse ühistoodangu suhtes lepinguosaliste vastavaid kohaliku ja piirkondliku kultuurilise sisu edendamise kavu, nagu on sätestatud protokolli artikli 5 lõigetes 4–7.
                  
               
                     (8)
                  
                  
                     Käesolev otsus ei tohiks mõjutada liidu ja liikmesriikide vastavaid pädevusi. Eelkõige ei tohiks see mõjutada liikmesriikide ühistootmislepingute sõlmimise pädevust,
                  
               ON VASTU VÕTNUD KÄESOLEVA OTSUSE:
         
            Artikkel 1
            Perioodi, mille jooksul kohaldatakse audiovisuaalse ühistoodangu suhtes lepinguosaliste vastavaid kohaliku ja piirkondliku kultuurilise sisu edendamise kavu, nagu on sätestatud protokolli artikli 5 lõigetes 4–7, pikendatakse kolm aastat, 1. juulist 2020 kuni 30. juunini 2023.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 25. märts 2020
            
               
                  Nõukogu nimel
               
               
                  eesistuja
               
               A. METELKO-ZGOMBIĆ
            
         
         
            (1)  ELT L 307, 25.11.2015, lk 2.
         
            (2)  ELT L 127, 14.5.2011, p. 6.
         
            (3)  ELT L 127, 14.5.2011, lk 1418.